આથી જયદેવે જીપ અને ડોગ સ્કોડનું વાહન લઈ પ્રતાપગઢ ગામના પાદરમાં જે બાજુ માલધારીઓના જોખ આવેલા હતા ત્યાં આવ્યો અને પેલી ચટ્ટાપટ્ટા વાળી લાકડી જીપમાંથી કાઢીને ડોગ મણીને ફરીથી તેની સ્મેલ અપાવી ટ્રેક કરવા માટે તૈયાર કર્યો મણી લાકડીની સ્મેલ લઈને ઉપડયો ઘેટા બકરાની જોખ તરફ જોખ બાવળ અને બોરડીના કાંટાળા ઝાંખરથી વાળેલો હતો તેમાં પાંચેક માલધારીઓ બેઠા બેઠા હોકાનો કશ ખેંચી રહ્યા હતા અને આખા દિવસનો સીમવગડે રખડયાનો થાક ઉતારી રહ્યા હતા.